24. 4. 89 Επίσημη Εφημερίδα των Ευρωπαϊκών Κοινοτήτων Αριθ. C 102/1 
II 
(Προπαρασκευαστικές πράξεις) 
ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ 
Γνωμοδότηση για την πρόταση απόφασης του Συμβουλίου με την οποία η Επιτροπή εξουσιοδοτείται να 
λαμβάνει δάνεια στο πλαίσιο του νέου κοινοτικού μέσου για την προώθηση των επενδύσεων στην 
Κοινότητα(') 
(89/C 102/01) 
Στις 5 Δεκεμβρίου 1988, το Συμβούλιο αποφάσισε, σύμφωνα με τις διατάξεις του άρθρου 198 της 
Συνθήκης για την ίδρυση της Ευρωπαϊκής Οικονομικής Κοινότητας, να ζητήσει από την Οικονομική 
και Κοινωνική Επιτροπή να γνωμοδοτήσει για την παραπάνω πρόταση. 
Το τμήμα οικονομικών, δημοσιονομικών και νομισματικών υποθέσεων, στο οποίο ανατέθηκε η προετοι­
μασία των σχετικών εργασιών υιοθέτησε τη γνωμοδότηση του στις 7 Φεβρουαρίου 1989 με βάση την 
έκθεση του κ. Drago. 
Η Οικονομική και Κοινωνική Επιτροπή, κατά τη διάρκεια της 263ης συνόδου ολομέλειας (συνεδρίαση 
της 22ας Φεβρουαρίου 1989) υιοθέτησε ομόφωνα την ακόλουθη γνωμοδότηση. 
1. Γενικές παρατηρήσεις 
1.1. Η ΟΚΕ, αποφαινόμενη υπέρ της πρότασης απόφασης 
του Συμβουλίου, υπογραμμίζει με ικανοποίηση ότι ορισμένοι 
σημαντικοί προσανατολισμοί που έχουν ήδη εκφραστεί από 
την ΟΚΕ στις γνωμοδοτήσεις που υιοθετήθηκαν σχετικά 
με το νέο κοινοτικό μέσο, περιλαμβάνονται σήμερα στις 
θεμελιώδες αρχές και στους στόχους της νέας πρότασης 
απόφασης του Συμβουλίου. 
1.2. Η δράση του νέου κοινοτικού μέσου που παρατάθηκε 
χρονικά και αποβλέπει σε πρωταρχικούς στόχους στην ΕΟΚ 
βοηθείται σήμερα από την «παράλληλη δράση» της Ευρωπαϊ­
κής Τράπεζας Επενδύσεων (ΕΤΕ) με τα δικά της μέσα. Η 
δράση αυτή συνέβαλε και πέτυχε ουσιαστικά αποτελέσματα 
στα προγράμματα επενδύσεων των μικρομεσαίων επιχειρή­
σεων (MMΕ) και της βιοτεχνίας σε διάφορους παραγωγικούς 
τομείς. 
1.3. Χωρίς να επιβαρύνει σε τίποτα τον κοινοτικό προϋπο­
λογισμό, η δράση που ανέπτυξε το νέο κοινοτικό μέσο 
(ΝΚΜ) IV σύμφωνα με τις γενικές προτεραιότητες που έχουν 
δοθεί στις ΜΜΕ, επέτρεψε να συμβάλει μαζί με τα άλλα 
χρηματοδοτικά μέσα παρέμβασης, στην υποστήριξη της 
στρατηγικής συνεργασίας για την ανάπτυξη και την απασχό­
ληση, και στη διευκόλυνση της επέκτασης των χώρων για 
οικονομικές δραστηριότητες και για την ανάπτυξη των 
επιχειρήσεων με μικρές διαστάσεις. 
ΕΕ αριθ. C 335 της 30. 12. 1988, σ. 8. Συνεπώς, η ΟΚΕ δέχεται ευνοϊκά τη συνέχιση της δραστηριό­
τητας της παροχής δανείων του ΝΚΜ που έχει ως γενική 
προτεραιότητα τις ΜΜΕ και ταυτόχρονα, την ενσωμάτωση 
νέων συμπληρωματικών στόχων καθώς και μιας διαφορετικής 
μεθοδολογίας. 
1.4. Όσον αφορά τους συμπληρωματικούς στόχους, η 
ΟΚΕ συμφωνεί να επεκταθεί το πεδίο παρέμβασης του ΝΚΜ 
και να συμπεριλάβει την προστασία του αγροτικού χώρου 
και την υψηλή τεχνολογία και καινοτομία στις ΜΜΕ. 
Η ανάγκη για προστασία του αγροτικού χώρου θα πρέπει 
πράγματι να αντιμετωπισθεί θετικά με την υποστήριξη όλων 
των δραστηριοτήτων που, καθώς αναπτύσσουν τη διαφο­
ροποίηση των αγροτικών οικονομιών σε όλη την κοινοτική 
επικράτεια, ευνοούν την αύξηση της απασχόλησης και την 
ανάπτυξη του περιφερειακού προϊόντος, μέσα σε μεγέθη που 
θα μπορούν να έχουν ποσοτικές και ποιοτικές επιπτώσεις 
στην προστασία του περιβάλλοντος. 
Συνεπώς είναι σκόπιμο η υποστήριξη στον τομέα της γεωρ­
γίας και σε όλους τους επιμέρους τομείς, συμπεριλαμβανομέ­
νου και του τουρισμού, να επεκταθεί και στους μεμονωμένους 
επιχειρηματίες, τους συνεταιρισμούς και τις κοινοπραξίες 
μικρών επιχειρήσεων ακόμη και βιοτεχνικών καθώς επίσης 
στις ενδεχόμενες οικονομικές δραστηριότητες που είναι 
δυνατό να αναληφθούν από πλευράς των εργαζομένων εκεί­
νων που έχουν αναγκασθεί να διακόψουν τις παραγωγικές 
τους δραστηριότητες, ένεκα της αλλαγής της καλλιέργειας 
και/ή των αναδιαρθρώσεων. 
1.5. Η ΟΚΕ συμφωνεί επιπλέον με τη διεύρυνση των δυνα­
τοτήτων απόκτησης υψηλής τεχνολογίας και καινοτομίας 
Αριθ. C 102/2 Επίσημη Εφημερίδα των Ευρωπαϊκών Κοινοτήτων 24. 4. 89 
από τις ΜΜΕ, έτσι ώστε να συμπεριληφθεί και η χορήγηση 
δανείων για ένα ευρύτατο φάσμα υλικών και παραγωγών όπως 
επίσης και για τις ειδικές εφαρμογές των αποτελεσμάτων της 
έρευνας. 
Αυτές οι παρεμβάσεις, που συμπληρώνουν τις ενέργειες που 
αναπτύσσονται από τα επί μέρους κοινοτικά προγράμματα 
επειδή προωθούν μια συμπληρωματική δράση στο χρόνο, 
επιτρέπουν τελικά να περιληφθεί το κόστος εκμάθησης και 
επιμόρφωσης στις άϋλες επενδύσεις. 
1.6. Στο επίπεδο της μεθόδου, η ΟΚΕ δέχεται ευνοϊκά τη 
μετατροπή του ΝΚΜ σε «ταμείο ανανεώσιμων κεφαλαίων, 
που μπορεί να συνάπτει και να χορηγεί δάνεια μέχρι του 
ποσού που είναι διαθέσιμο βάσει του ανώτατου ορίου που 
καθορίζεται από το συνολικό ύψος των τρεχόντων δανείων. 
Αυτό το ανώτατο όριο που ανέρχεται σε 5 865 εκατομμύρια 
ECU καθιστά δυνατή τη χορήγηση ετήσιων δανείων 500 
εκατομμυρίων έως 1 δισεκατομμύριο ECU και επιτρέπει στην 
Επιτροπή να αποφύγει τις διαδικασίες διαδοχικών εγκρίσεων 
και να ικανοποιήσει τις περαιτέρω αιτήσεις. 
Ταυτόχρονα, η ΟΚΕ ενώ θεωρεί εξασφαλισμένες τις συνθή­
κες διαφάνειας και ελέγχου από το Συμβούλιο, ζητεί να ενημε­
ρώνεται όπως ενημερώνεται και το Ευρωπαϊκό Κοινοβούλιο, 
και επίσης μετά το πέρας της τριετούς περιόδου, να λάβει 
γνώση της έκθεσης και των νέων ενδεχόμενα προσανα­
τολισμών της Επιτροπής. 
1.7. Η ΟΚΕ θεωρεί αποτελεσματική τη μέθοδο των συνολι­
κών δανείων και τις εγγυήσεις που χορηγούνται από τους 
ενδιάμεσους χρηματοδοτικούς φορείς που είναι ικανοί να 
διευκολύνουν τη διοχέτευση σε προγράμματα μεθόδων χρη­
ματοοικονομικής τεχνικής, αλλά δεν θεωρεί ικανοποιητικές 
τις εγγυήσεις διαφάνειας όσον αφορά τον προορισμό κατά 
την αλληλοεπίδραση του αγροτικού ΝΚΜ με τα διαρθρωτικά 
ταμεία. 
Βρυξέλλες, 22 Φεβρουαρίου 1989. 1.8. Λαμβάνοντας μάλιστα υπόψη το βασικότατο ρόλο που 
διαδραματίζει το φαινόμενο των συνεταιρισμών και των κοι­
νοπραξιών για την ειδική ανάπτυξη των ΜΜΕ και των μικρών 
βιοτεχνικών επιχειρήσεων, η ΟΚΕ καλεί την Επιτροπή να 
εξετάσει τις δυνατότητες που μπορεί να προκύψουν, εάν κατα­
στεί σημαντικότερος ο ρόλος των πιστωτικών κοινοπραξιών 
και των κοινοπραξιών εγγυήσεων σε συνδυασμό με τους 
ενδιάμεσους χρηματοδοτικούς φορείς για τη χορήγηση συνο­
λικών δανείων. 
Τέλος η ΟΚΕ καλεί την Επιτροπή να παρέμβει στους ενδιά­
μεσους χρηματοδοτικούς φορείς ώστε να εξασφαλίζουν πάντα 
κατά τις δανειοδοτήσεις του ΝΚΜ ότι η χορήγηση των 
δανείων πραγματοποιείται μέσω του οργάνου αυτού και έτσι 
συμβάλλουν στη διάδοση της απαραίτητης πληροφόρησης. 
2. Ειδικές παρατηρήσεις 
2.1. Άρθρο 2 
Σε ό,τι αφορά τις «προτεραιότητες που πρέπει να γίνονται 
σεβαστές» η ΟΚΕ καλεί την Επιτροπή να προβεί σε ρητή 
δήλωση για το άρθρο αυτό, για τη διαδικασία που αναφέρεται 
στο άρθρο 9. 
Η έκφραση αυτή έρχεται σε αντίθεση με τους στόχους, το 
γράμμα και το πνεύμα του κειμένου. 
Επιπλέον η ΟΚΕ ζητεί να διαγραφεί στο δεύτερο εδάφιο η 
λέξη «ενδεχομένως». 
2.2. Άρθρο 6 
Η διατύπωση της τελευταίας παραγράφου, που είναι ορθή 
από την άποψη του ότι σέβεται τις νομισματικές πολιτικές 
των κρατών μελών, μπορεί να εμφανιστεί ότι έρχεται σε 
αντίθεση με το γενικότερο συμφέρον της Κοινότητας καθώς 
και με το πνεύμα ελευθέρωσης της αγοράς κεφαλαίων. 
Η ΟΚΕ υποδεικνύει στην Επιτροπή την επαναδιατύπωση της 
παραγράφου. 
Ο Πρόεδρος της 
Οικονομικής και Κοινωνικής Επιτροπής 
Alberto MASPRONE